**ท่าอากาศยานนานาชาติโอเอกูซี** หรือ **ท่าอากาศยานนานาชาติรอตาดูซังดาลู** (IATA: **WPOC**) ตั้งอยู่ในหมู่บ้านปาลาบัน ใกล้กับปันเตมากาซาร์ เมืองหลักของเขตปกครองพิเศษโอเอกูซี ของติมอร์-เลสเต สนามบินแห่งใหม่นี้เปิดดำเนินการเมื่อวันที่ 18 มิถุนายน พ.ศ. 2562 โดยสร้างขึ้นถัดจากลานบินชั่วคราวเดิม

สิ่งอำนวยความสะดวก
------------------

ท่าอากาศยานแห่งนี้สอดคล้องกับมาตรฐานสากลของ ICAO และ IATA ที่บังคับใช้ในเรื่องของความปลอดภัย, ความมั่นคง และความสะดวกของผู้ใช้บริการ ได้รับการออกแบบการใช้งานให้สามารถรองรับเครื่องบินแอร์บัส เอ320 หรือโบอิง 737-800 ในการปฏิบัติการบินทั้งกลางวันและกลางคืน ท่าอากาศยานยังมีสิ่งอำนวยความสะดวกสำหรับการจัดการคลังสินค้าและการขนส่งสัตว์มีชีวิต ซึ่งรวมถึงบริการด่านกักกันโรค

ท่าอากาศยานแห่งนี้มีทางวิ่งยาว 2,000 เมตร กว้าง 45 เมตร และมีพื้นที่ลานจอดสำหรับอากาศยานหลายประเภทได้พร้อมกัน 7 ลำ สามารถให้บริการรองรับผู้โดยสารทั้งขาเข้าและขาออกได้รวมกว่า 500 คนต่อชั่วโมงเมื่อดำเนินการเต็มรูปแบบ ท่าอากาศยานยังมีระบบสำรองไฟฟ้าฉุกเฉินอัตโนมัติ, อุปกรณ์ดับเพลิงที่ทันสมัยและอุปกรณ์สนับสนุนภาคพื้นดินสำหรับการบำรุงรักษาอากาศยาน, ระบบข้อมูลอุตุนิยมวิทยาอัตโนมัติและหอควบคุมที่มีระบบสื่อสารที่ทันสมัยและครบถ้วน

ประวัติ
-------

การพัฒนาท่าอากาศยานแห่งใหม่ดำเนินการโดยบริษัทวีจายาการียา (PT Wijaya Karya) ซึ่งเป็นรัฐวิสาหกิจของอินโดนีเซีย โดยมีบริษัทอีแอซึเก (ISQ, Instituto de Soldadura e Qualidade) ของโปรตุเกส ทำหน้าที่เป็นที่ปรึกษาโครงการ ค่าใช้จ่ายในการก่อสร้างอยู่ที่ 119 ล้านดอลลาร์สหรัฐ

ฟรังซิชกู กูแตรึช ประธานาธิบดีติมอร์-เลสเต ทำพิธีเปิดดำเนินการท่าอากาศยานเมื่อวันที่ 18 มิถุนายน พ.ศ. 2562 นอกจากนี้แขกรับเชิญยังมีมารี อัลกาตีรี ประธานเขตบริหารพิเศษโอเอกูซี และฟิกโตร์ ไลซ์โกดัต (Viktor Bungtilu Laiskodat) ผู้ว่าราชการจังหวัดนูซาเติงการาตะวันออกของอินโดนีเซียร่วมในพิธีอีกด้วย ปัจจุบันท่าอากาศยานแทบไม่มีการใช้งาน โดยไม่มีเที่ยวบินระหว่างประเทศใด ๆ และอากาศยานประเภทเดียวที่ใช้งานอยู่คือเที่ยวบินระหว่างดิลีกับโอเอกูซีด้วยเครื่องเซสนา

ระเบียงภาพ
----------

* ฟรังซิชกู กูแตรึช ประธานาธิบดีติมอร์-เลสเต เดินทางถึงท่าอากาศยานเพื่อทำพิธีเปิดเมื่อวันที่ 18 มิถุนายน พ.ศ. 2562ฟรังซิชกู กูแตรึช ประธานาธิบดีติมอร์-เลสเต เดินทางถึงท่าอากาศยานเพื่อทำพิธีเปิดเมื่อวันที่ 18 มิถุนายน พ.ศ. 2562
* อาคารผู้โดยสารของท่าอากาศยานอาคารผู้โดยสารของท่าอากาศยาน
* ทิวทัศน์บริเวณลานบินชั่วคราวเดิมในปี พ.ศ. 2557ทิวทัศน์บริเวณลานบินชั่วคราวเดิมในปี พ.ศ. 2557
* การลงจอดที่ลานบินชั่วคราวเดิมการลงจอดที่ลานบินชั่วคราวเดิม

อ้างอิง
-------

1. 1 2  "Oé-Cusse International Airport "Rota Do Sândalo" (Sandalo Route) Has Been Inaugurated". *www.zeesm.tl* (ภาษาอังกฤษ). คลังข้อมูลเก่าเก็บจากแหล่งเดิมเมื่อ 4 กรกฎาคม 2019. สืบค้นเมื่อ 4 กรกฎาคม 2019.
2. ↑  WIKA Oecusse (17 สิงหาคม 2017). *DIRGAHAYU INDONESIA by PT Wijaya Karya (Persero) Tbk, Oecusse Airport Project Timor-Leste*. สืบค้นเมื่อ 3 ตุลาคม 2017.
3. ↑  Arsénio Bano (2014). "OECUSSE: SPECIAL ECONOMIC ZONES of SOCIAL MARKET ECONOMY". *Zonas Especiais de Economia Social de Mercado de Timor-Leste [ZEESM T-L] (Projecto Piloto Distrito Oecusse)* (ภาษาอังกฤษ). คลังข้อมูลเก่าเก็บจากแหล่งเดิมเมื่อ 5 พฤษภาคม 2014.
4. ↑  "Oecusse Airport built by WIKA has been inaugurated | IDNFinancials". *www.idnfinancials.com*. สืบค้นเมื่อ 25 มิถุนายน 2019.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ท่าอากาศยานนานาชาติโอเอกูซี**

* เว็บไซต์ เขตเศรษฐกิจพิเศษเพื่อเศรษฐศาสตร์การตลาดเชิงสังคม (ภาษาอังกฤษ)

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต (ผ่าน VIAF)

 |
| หอสมุดแห่งชาติ | 
* สหรัฐ

 |